ΚΑΝΟΝΙΣΜΟΣ (ΕΚ) αριθ. 1993/95 ΤΗΣ ΕΠΙΤΡΟΠΗΣ της 16ης Αυγούστου 1995 για την τροποποίηση του κανονισμού (ΕΟΚ) αριθ. 344/91 περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως σφάγιων χονδρών βοοειδών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1186/90 του Συμβουλίου της 7ης Μαΐου 1990 για την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών (1), και ιδίως το άρθρο 2,

Εκτιμώντας:

ότι το άρθρο 3 παράγραφοι 1 και 2 του κανονισμού (ΕΟΚ) αριθ. 344/91 της Επιτροπής της 13ης Φεβρουαρίου 1991 περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως σφάγιων χονδρών βοοειδών (2), όπως τροποποιήθηκε τελευταία από τον κανονισμό (ΕΟΚ) αριθ. 2191/93 (3), προέβλεπε τις λεπτομέρειες τις σχετικές με την πραγματοποίηση και τον έλεγχο της κατάταξης 7 ότι, για να διατηρηθούν σε ικανοποιητικό επίπεδο οι αποδόσεις των υπευθύνων κατάταξης που εργάζονται συνήθως στα σφαγεία, πρέπει να εξασφαλισθεί η περιοδική παρακολούθηση των εργασιών τους μέσω μεμονωμένων δοκιμασιών που πραγματοποιούνται κάθε τρίμηνο 7 ότι κρίνεται απαραίτητο, βάσει της κτηθείσας πείρας, οι επιτόπου έλεγχοι να αφορούν όχι μόνο την κατάταξη και τον προσδιορισμό μεγαλύτερου αριθμού σφαγίων, αλλά επίσης και της εμφάνισής τους 7 ότι, επιπλέον, για να επιτευχθεί μεγαλύτερη αποτελεσματικότητα, για τα αποτελέσματα των μεμονωμένων δοκιμασιών καθώς επίσης και για τους ελέγχους που προβλέπονται στο προαναφερθέν άρθρο, πρέπει να υποβάλλονται εκθέσεις τις οποίες διατηρούν οι εθνικοί οργανισμοί ελέγχου 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι παράγραφοι 1 και 2 του άρθρου 3 του κανονισμού (ΕΟΚ) αριθ. 344/91 αντικαθίστανται από:

«1. Τα κράτη μέλη εξασφαλίζουν ότι η κατάταξη διεξάγεται από εξειδικευμένους τεχνικούς οι οποίοι έχουν άδεια για το σκοπό αυτό. Η άδεια μπορεί να αντικατασταθεί από έγκριση που χορηγείται από το κράτος μέλος, εφόσον η τελευταία αυτή αντιστοιχεί με την αναγνώριση εξειδίκευσης.

Η απόδοση των υπευθύνων κατάταξης που εργάζονται συνήθως σε εγκεκριμένες εγκαταστάσεις όπου σφάζουν περισσότερα των εβδομήντα πέντε χονδρών βοοειδών την εβδομάδα, κατά ετήσιο μέσο όρο, θα ελέγχεται κάθε τρίμηνο με αιφνίδιο ατομικό έλεγχο που διεξάγεται σε σαράντα σφάγια. Ωστόσο, στις εγκεκριμένες εγκαταστάσεις, όπου εργάζεται συνήθως μόνο ένας ειδικός κατάταξης και όπου είναι διαθέσιμα λιγότερα των 40 σφαγίων, η δοκιμασία θα διεξάγεται επί των διαθέσιμων σφαγίων, αρκεί αυτά να είναι τουλάχιστον είκοσι πέντε. Η δοκιμασία διενεργείται από οργανισμό ανεξάρτητο του σφαγείου και των υπηρεσιών κατάταξης και εντάσσεται στο πεδίο εφαρμογής των ελέγχων που προβλέπονται στην παράγραφο 2. Ωστόσο, η ανεξαρτησία έναντι του οργανισμού του υπεύθυνου για την κατάταξη δεν απαιτείται όταν η αρμόδια αρχή διενεργεί η ίδια ελέγχους.

2. Η κατάταξη και η αναγνώριση των σφαγίων στις εγκαταστάσεις που αναφέρονται στο άρθρο 1 του κανονισμού (ΕΟΚ) αριθ. 1186/90 ελέγχονται επιτόπου αιφνιδίως από οργανισμό ανεξάρτητο του σφαγείου.

Οι έλεγχοι πρέπει να διενεργούνται τουλάχιστον δύο φορές κάθε τρίμηνο σε όλες τις εγκεκριμένες εγκαταστάσεις που πραγματοποιούν κατάταξη και πρέπει να αφορούν τουλάχιστον τον ίδιο αριθμό, τυχαίως επιλεγμένων, σφαγίων με εκείνον που αναφέρεται στην παράγραφο 1 δεύτερο εδάφιο. Ωστόσο, για τις συγκεκριμένες εγκαταστάσεις που αναφέρονται στο άρθρο 2 παράγραφος 2 πρώτη περίπτωση και για τις εγκεκριμένες εγκαταστάσεις όπου συνήθως εργάζεται μόνο ένας υπεύθυνος ταξινόμησης, η συχνότητα των ελέγχων δύναται να είναι μόνο ένας έλεγχος κάθε τρίμηνο.

Όταν ο οργανισμός ελέγχου είναι ο ίδιος με τον οργανισμό που είναι υπεύθυνος για την κατάταξη και την αναγνώριση του σφαγίου, ή στην περίπτωση που δεν υπάγεται σε δημόσιο οργανισμό, οι έλεγχοι που προβλέπονται στο προηγούμενο εδάφιο πρέπει να διενεργούνται υπό την εποπτεία δημόσιου οργανισμού υπό τις ίδιες συνθήκες και τουλάχιστον μια φορά το χρόνο. Ο δημόσιος οργανισμός ενημερώνεται τακτικά για τα αποτελέσματα των εργασιών του οργανισμού ελέγχου.

Στην περίπτωση που διαπιστώνεται σημαντικός αριθμός εσφαλμένων κατατάξεων και μη συμφώνων με την κλίμακα εξακρίβωσης:

α) αυξάνονται ο αριθμός των ελεγχομένων σφαγίων και η συχνότητα των ελέγχων και β) δύναται να αφαιρεθεί η άδεια που προβλέπεται στην παράγραφο 1.

Πρέπει να καταρτίζονται εκθέσεις ελέγχου, οι οποίες αναφέρονται στις επιθεωρήσεις που διενεργούνται σύμφωνα με τις διατάξεις του παρόντος άρθρου και τις οποίες διατηρούν οι εθνικοί οργανισμοί ελέγχου. Οι εκθέσεις αυτές πρέπει να αναφέρουν κυρίως τον αριθμό των ελεγχθέντων σφαγίων και τον αριθμό των σφαγίων των οποίων η κατάταξη ή η αναγνώριση ήταν εσφαλμένη. Πρέπει επίσης να παρέχουν όλες τις λεπτομέρειες σχετικά με τους τρόπους παρουσίασης που χρησιμοποιούνται και, όταν εφαρμόζονται, να αναφέρεται εάν είναι σύμφωνες με τους κοινοτικούς κανόνες.».

Άρθρο 2

Τα κράτη μέλη λαμβάνουν όλα τα μέτρα εκείνα που είναι αναγκαία για την εφαρμογή του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Αυγούστου 1995.

Για την Επιτροπή Erkki LIIKANEN Μέλος της Επιτροπής